Държавен вестник, бр. 77, 2006 г., стр. 25

Б Р О Й  77
Д Ъ Р Ж А В Е Н   В Е С Т Н И К
С Т Р .  25
МИНИСТЕРСТВА
И ДРУГИ ВЕДОМСТВА
МИНИСТЕРСТВО
НА ВЪНШНИТЕ РАБОТИ
СПОРАЗУМЕНИЕ
за привилегиите и имунитетите на Междуна-
родния наказателен съд*
(Ратифицирано със закон, приет от 40-то На-
родно събрание на 15 юни 2006 г.—ДВ, бр. 52
от 2006 г. В сила за Република България от
27 август 2006 г.)
Държавите—страни по това споразумение,
като взеха предвид, че Римският статут на
Международния наказателен съд, приет на 17
юли 1998 г. от Дипломатическата конференция
на пълномощните представители под егидата на
ООН, учреди Международния наказателен съд с
право да упражнява юрисдикцията си спрямо
лица във връзка с най-сериозни престъпления,
които предизвикват международна загриженост;
като взеха предвид, че чл. 4 от Римския статут
предвижда, че Международният наказателен съд
е международно юридическо лице и има юриди-
ческа правосубектност, необходима за упражня-
ване на функциите му и постигане на целите му;
като взеха предвид, че чл. 48 от Римския
статут предвижда, че Международният наказа-
телен съд се ползва на територията на всяка
държава—страна по Римския статут, с приви-
легии и имунитети, които са необходими за пос-
тигане на целите му;
се договориха, както следва:
Член 1
Използване на термините
По смисъла на това споразумение:
(а) “статутът” означава Римския статут на
Международния наказателен съд, приет на 17
юли 1998 г. от Дипломатическата конференция
на пълномощните представители под егидата
на ООН за учредяване на Международен нака-
зателен съд;
(b) “съдът” означава Международния нака-
зателен съд, учреден от Статута;
(с) “Държавите страни” означава държави-
те—страни по това споразумение;
(d) “представители на държавите страни” оз-
начава всички делегати, заместник-делегати,
съветници, технически експерти и секретари на
делегации;
(е) “събрание” означава събранието на дър-
жавите—страни по Статута;
(f) “съдии” означава съдиите на съда;
(g) “председателство” означава органа, със-
тавен от председателя и първия и втория замес-
тник-председатели на съда;
(h) “прокурор” означава прокурора, избран
от събранието в съответствие с чл. 42, ал. 4 от
Статута;
*Прието в Ню Йорк на 9 септември 2002 г.
(i) “заместник-прокурори” означава замест-
ник-прокурорите, избрани от събранието в съ-
ответствие с чл. 42, ал. 4 от Статута;
(j) “секретар” означава секретарят, избран
от съда в съответствие с чл. 43, ал. 4 от Статута;
(k) “заместник-секретар” означава замест-
ник-секретаря, избран от съда в съответствие с
чл. 43, ал. 4 от Статута;
(l) “защитник” означава защитник на ответ-
ника и законните представители на жертвите;
(m) “Генерален секретар” означава Генерал-
ния секретар на Обединените нации;
(n) “представители на междуправителстве-
ни организации” означава изпълнителните ръ-
ководители на междуправителствени организа-
ции, включително всеки служител, действащ от
негово или нейно име;
(o) “Виенската конвенция” означава Виенс-
ката конвенция за дипломатическите отноше-
ния от 18 април 1961 г.;
(р) “Правилник за процедурата и доказване-
то” означава Правилника за процедурата и до-
казателствата, приет в съответствие с чл. 51 от
Статута.
Член 2
Правен статус и юридическа правосубект-
ност на съда
 Съдът е международно юридическо лице и
има юридическа правосубектност, необходима
за упражняване на функциите му и постигане
на целите му. Той има правоспособност в част-
ност да сключва договори, да придобива и да се
разпорежда с движимо и недвижимо имущест-
во и да участва в съдебни производства.
Член 3
Общи разпоредби за привилегиите и имуни-
тетите на съда
 Съдът се ползва на територията на всяка
държава страна с привилегии и имунитети, кои-
то са необходими за постигане на целите му.
Член 4
Неприкосновеност на помещенията на съда
Помещенията на съда са неприкосновени.
Член 5
Флаг, емблема и маркировка
Съдът има право да поставя флага си, ем-
блемата и маркировката си в помещенията си и
върху автомобилите и други средства за транс-
порт, използвани за официални цели.
Член 6
Имунитет на съда, неговото имущество,
финансови средства и активи
1. Съдът, неговото имущество, финансови
средства и активи, независимо къде се намират
и от кого се държат, се ползват със съдебен
имунитет, освен доколкото във всеки отделен
случай съдът изрично се е отказал от имуните-
та си. От друга страна, разбира се, отказът от
имунитет не включва каквато и да е изпълни-
телна мярка.